Translate the text from Welsh to English.



 
  
Hoffwn roi gwybod i Aelodau’r Cynulliad fy mod yn lansio ymgynghoriad ffurfiol heddiw, a fydd yn para am 12 wythnos, ar gynigion i ddiwygio’r ffordd y mae dyddiadau tymhorau ysgol yn cael eu pennu ar gyfer pob ysgol a gynhelir yng Nghymru.

Rwyf am ddod o hyd i ffyrdd o helpu’r teuluoedd hynny yng Nghymru sy’n cael problemau oherwydd yr amrywiadau yn nyddiadau tymhorau ysgol ledled Cymru, ac felly hefyd ddyddiadau gwyliau ysgol.

Ar hyn o bryd, yr awdurdodau lleol sy’n pennu dyddiadau tymhorau ar gyfer ysgolion cymunedol, ysgolion arbennig cymunedol, ysgolion gwirfoddol a reolir ac ysgolion meithrin, tra mai’r cyrff llywodraethu sy’n gwneud hynny yn achos ysgolion gwirfoddol a gynorthwyir ac ysgolion sefydledig. Nid oes cyfrifoldeb cyfreithiol ar y naill na’r llall i gydweithio er mwyn cysoni dyddiadau tymhorau ledled Cymru. Hefyd, aflwyddiannus hyd yma fu’r ymdrechion gan Gymdeithas Llywodraeth Leol Cymru i gysoni’r dyddiadau tymhorau hynny a bennir gan awdurdodau lleol.

Gall dyddiadau tymhorau gwahanol beri problemau i rai teuluoedd, gan gynnwys anawsterau wrth ddod o hyd i ofal plant, yn ogystal â’r her o dalu costau ychwanegol am ofal plant. Er enghraifft, yn ystod rhai blynyddoedd, mae’n bosib y bydd gwyliau’r Pasg yn wahanol iawn yn achos teuluoedd lle mae un rhiant/gofalwr yn addysgu mewn ysgol a gynhelir gan un awdurdod lleol a lle mae’r plant yn mynychu ysgol a gynhelir gan awdurdod lleol arall. Yn ei dro, gall hyn olygu bod yn rhaid i’r teulu ddod o hyd i ragor o ofal plant, a thalu amdano. Gall problemau tebyg godi pan fo gan deulu aelodau mewn gwahanol fathau o ysgolion, a dyddiadau tymhorau ysgolion hynny’n wahanol i’w gilydd.

Gan gadw hyn mewn cof, fy mwriad yw cysoni dyddiadau tymhorau ysgol ar gyfer pob ysgol a gynhelir yng Nghymru, fel bod yr amrywiadau yn codi yn achlysurol iawn a dim ond pan fydd modd eu cyfiawnhau’n llawn.

Rwyf yn cynnig y gwneir hyn drwy osod dyletswydd gyfreithiol i gydweithio ar y sefydliadau hynny sydd â chyfrifoldeb ar hyn o bryd am bennu dyddiadau tymhorau, fel eu bod yn cymryd camau rhesymol i gytuno ar ddyddiadau tymhorau ysgol ledled Cymru. Ar gyfer adegau pan na yw hyn yn digwydd, neu ar gyfer achosion pan fo rheswm da dros feddwl bod angen addasu’r dyddiadau y cytunwyd arnynt, rwyf yn bwriadu cyflwyno deddfwriaeth i alluogi Gweinidogion Cymru i ymyrryd er mwyn sicrhau bod dyddiadau priodol yn cael eu pennu.

Daw’r ymgynghoriad i ben ddydd Llun 26 Tachwedd 2012\. Ymhlith eraill, byddwn yn ymgynghori ag awdurdodau lleol ac esgobaethol, cyrff llywodraethu ysgolion sefydledig ac ysgolion gwirfoddol a gynorthwyir, plant a phobl ifanc ac eraill sydd â budd yn y mater. Mae fersiwn i blant wedi ei pharatoi o’r ddogfen ymgynghori.  Mae’r dogfennau ymgynghori ar gael ar wefan Llywodraeth Cymru.

Mae’r datganiad hwn yn cael ei gyhoeddi yn ystod y toriad er mwyn sicrhau bod yr Aelodau yn cael gwybod rhag blaen am yr ymgynghoriad. Petai’r Aelodau eisiau imi wneud datganiad arall neu ateb cwestiynau ar y mater hwn wedi i’r Cynulliad ailymgynnull, byddwn yn fodlon iawn gwneud hynny.







Translation:


 
 


  

I wish to inform Assembly Members that I am launching a formal 12\-week consultation exercise today on proposals to reform the way in which school term dates are set for all maintained schools in Wales.


I wish to find ways to help those families who experience problems as a result of variations in school term dates throughout Wales, and therefore school holidays.


Currently, local authorities set term dates for community, community special, voluntary controlled and nursery schools, while governing bodies do the same for voluntary aided and foundation schools. There is no legal responsibility placed on either of these groups to work together to harmonise term dates across Wales, and efforts by the Welsh Local Government Association to achieve harmonisation at least between term dates set by local authorities have not so far been successful.


Different term dates can cause problems for some families, including difficulties with finding childcare, as well as the challenge of meeting additional childcare costs. For example, a family in which a parent/carer teaches at a school maintained by one local authority, but the children are pupils at a school maintained by another local authority, may find in some years that they have significantly different Easter holidays. This in turn can mean that family having to source and fund extra childcare from the family budget. Similar issues can arise when a family has members associated with different types of schools, where one or more of these works to different term dates.


Taking this into account, my intention is to harmonise school term dates for all maintained schools in Wales, with variations occurring very occasionally and only where they can be fully justified.


I propose that this is done by placing a legal duty to work together on those organisations which currently have responsibility for setting term dates, so that they take all reasonable steps to agree school term dates on a Wales\-wide basis. Where this does not happen, or where there is good reason to think that the school term dates which have been agreed need to be altered, I intend to bring forward legislation to enable Welsh Ministers to step in to make sure that appropriate term dates are set.


The consultation period ends on Monday 26 November 2012\.  Consultees include local and diocesan authorities, governing bodies of foundation and voluntary aided schools, children and young people and other interested parties. A child\-friendly version of the consultation document has been produced. The consultation documents are available on the Welsh Government's website.


This statement is being issued during recess in order to keep Members informed. Should Members wish me to make a further statement or to answer questions on this when the Assembly returns I would be happy to do so.